
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 190 

13 Φεβρουάριου 2006 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Έγκριση του Οργανισμού Εσωτερικής Υπηρεσίας 
των Παιδικών Σταθμών (πρώην ΙΒΣΑ) Δήμου Ν. 

Ψυχικού. 1 

Συγκρότηση Περιφερειακού Συμβουλίου Δημ.Έργων 

της Περιφέρειας Δυτικής Ελλάδος. 2 

Επανασύσταση και συγκρότηση Γραμματείας 
Μικρομεσαίων Επιχειρήσεων Περιφέρειας Ιονίων 

Νήσων στο πλαίσιο του ΠΕΠ Ιονίων Νήσων. 3 

Ειδικό Πρόγραμμα Ολοκληρωμένης Παρέμβασης για 
47 ανέργους προερχόμενους από την επιχείρηση 
«Θ. ΒΟΥΛΙΝΟΣ Α.Ε.». 4 


Α ΠΟΦΑΣΕΙ Σ 

Αριθμ. 5640 (1) 


Έγκριση του Οργανισμού Εσωτερικής Υπηρεσίας των 
Παιδικών Σταθμών (πρώην ΙΒΣΑ) Δήμου Ν. Ψυχικού. 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΑΤΤΙΚΗΣ 

Έχοντας υπόψη: 

1. Τις διατάξεις του άρθρου 12 του ν. 1188/1981, όπως 
τροποποιήθηκαν με τις όμοιες του άρθρου 8 παρ. 5 
του ν. 2307/1995. 

2. Τις διατάξεις του άρθρου 8 του ν. 2503/1997. 

3. Τις συνδιασμένες διατάξεις των άρθρων 198 παρ. 
5 και 203 του Δ.Κ.Κ. (π.δ. 410/1995). 

4. Την υπ’ αριθμ. 33/2005 απόφαση του Διοικητικού 
Συμβουλίου των Παιδικών Σταθμών (πρώην ΙΒΣΑ) Δήμου 
Ν. Ψυχικού περί ψήφισης του Οργανισμού Εσωτερικής 
Υπηρεσίας. 

5. Την υπ’ αριθμ. 183/2005 απόφαση του Δημοτικού 
Συμβουλίου του Δήμου Ν. Ψυχικού, με την οποία εκ¬ 
φράζει σύμφωνη γνώμη για την ψήφιση του Οργανισμού 
Εσωτερικής Υπηρεσίας των Παιδικών Σταθμών (πρώην 
ΙΒΣΑ) Δήμου Ν. Ψυχικού. 

6. Τη γνωμοδότηση του αρμόδιου Υπηρεσιακού Συμ¬ 
βουλίου που διατυπώθηκε στο υπ’ αριθμ. 20/2005 πρα¬ 
κτικό του. 


7. Την υπ’ αριθμ. οικ. 16978/2003 απόφαση Γενικού 
Γραμματέα Περιφέρειας Αττικής περί μεταβίβασης αρ¬ 
μοδιοτήτων (Φ.Ε.Κ. 1693/18.11.2003), αποφασίζουμε: 

Εγκρίνουμε την υπ’ αριθμ. 33/2005 απόφαση του Διοι¬ 
κητικού Συμβουλίου του Ν.Π.Δ.Δ. με την επωνυμία «Παι¬ 
δικοί Σταθμοί (πρώην ΙΒΣΑ)» Δήμου Ν. Ψυχικού και την 
επ’ αυτής γνώμη του Δημοτικού Συμβουλίου Ν. Ψυχικού 
που διατυπώθηκε στην υπ’ αριθμ. 183/2005 απόφασή 
του, περί έγκρισης του Οργανισμού Εσωτερικής Υπη¬ 
ρεσίας ως εξής: 

Αρθρο 1 

Οι Παιδικοί Σταθμοί (πρώην ΙΒΣΑ) Δήμου Νέου Ψυ¬ 
χικού είναι Ν.Π.Δ.Δ. που συστήθηκε με την αρ. οικ. 
32633/30.6.2003 απόφαση του Γ ενικού Γ ραμματέα Πε¬ 
ριφέρειας Αττικής ( ΦΕΚ.1001/22.7.2003 τβ ) που διορθώ¬ 
θηκε με την αρ. οικ. 43726/1.9.2003 (ΦΕΚ 1388/29.9.2003 
τ.Β') και διέπεται από τις διατάξεις του π.δ. 410/1995 

Άρθρο 2 

Σκοπός 

Σκοπός των Παιδικών Σταθμών είναι: 

Να παρέχουν αγωγή στα παιδιά της προσχολικής 
ηλικίας. 

Να τα βοηθήσει να αναπτυχθούν ολόπλευρα & ισόρ¬ 
ροπα, νοητικά, συναισθηματικά και κοινωνικά. 

Να εξυπηρετήσει τους εργαζόμενους γονείς, να τους 
ευαισθητοποιεί και να τους ενημερώνει πάνω σε θέματα 
παιδαγωγικής. 

Άρθρο 3 

Διάρθρωση υπηρεσιών 

Η υπηρεσία του Ν.Π.Δ.Δ. υπό την επωνυμία «Παιδικοί 
Σταθμοί (πρώην ΙΒΣΑ) Δήμου Νέου Ψυχικού» συγκρο¬ 
τείται σε επίπεδο διεύθυνσης βάσει του ν. 3274/2004 
άρθρο 30 παρ. 6 με τα εξής τμήματα: 

Α. Τμήματα προσχολικής αγωγής 

1) Σταθμού Αγίας Σοφίας 

2) Σταθμού Αγίας Βαρβάρας 

Β. Τμήμα Διοικητικού - Οικονομικού 

Αρθρο 4 

Αρμοδιότητες Διεύθυνσης και Τμημάτων 

Α. Η Διεύθυνση εποπτεύει, συντονίζει και κατευθύνει 
το παιδαγωγικό έργο των παιδικών σταθμών και γενικά 
μεριμνά για την εύρυθμη λειτουργία τους σύμφωνα με 
τον ισχύοντα κανονισμό. 

Β. Τα τμήματα Προσχολικής αγωγής επιμελούνται την 
παροχή σύγχρονης προσχολικής αγωγής στα φιλοξε¬ 
νούμενα βρέφη και νήπια σε συνεργασία με το προσω¬ 
πικό του σταθμού. 

Γ. Το τμήμα Διοικητικού - Οικονομικού επιμελείται τις 
παντός είδους διοικητικές και οικονομικές εργασίες του 
Νομικού Προσώπου. 

Αρθρο 5 

Καθήκοντα Προϊσταμένου Διεύθυνσης. 

1. Είναι αρμόδιος και επιμελείται σε συνεργασία με 
τους παιδαγωγούς του σταθμού για την εφαρμογή των 
σύγχρονων απόψεων της Παιδαγωγικής και της Ψυχο¬ 
λογίας. 

2. Εποπτεύει, συντονίζει και κατευθύνει το παιδαγω¬ 
γικό έργο των τμημάτων. 

3. Είναι αρμόδιος για την εύρυθμη λειτουργία των 
σταθμών. 

4. Εισηγείται στο Δ.Σ. των σταθμών κάθε θέμα που 
αφορά την λειτουργία, το προσωπικό, τους γονείς και 
την υλικοτεχνική υποδομή των σταθμών όπως: 

• Τον αριθμό και τις ειδικότητες του προσωπικού που 
είναι αναγκαίο προκειμένου να διασφαλιστεί η εύρυθμη 
λειτουργία τους. 

• Το παιδαγωγικό υλικό και τον πόσης φύσεως εξο¬ 
πλισμό. 

• Τις απαραίτητες εργασίες για την κατασκευή και 
συντήρηση των κτιρίων. 

• Την επιμόρφωση του προσωπικού. 

5. Είναι υπεύθυνος για την τήρηση του ωραρίου του 
προσωπικού, προγραμματίζει και εγκρίνει τις άδειες 
αυτού ώστε να μην δημιουργούνται λειτουργικά προ¬ 
βλήματα στους παιδικούς σταθμούς. 

6. Εγκρίνει και υπογράφει τα αιτήματα των προϊστα¬ 
μένων που αφορούν ανάγκες των τμημάτων τους. 

7. Συνεργάζεται αρμονικά με το τμήμα Διοικητικού 
-Οικονομικού το οποίο οφείλει να παρέχει κάθε στοιχείο 
για να διασφαλισθεί η εύρυθμη λειτουργία των σταθμών 
και η επίτευξη των σκοπών του. 

8. Επιβλέπει την τήρηση όλων των απαραίτητων βι¬ 
βλίων και τηρεί την σφραγίδα του σταθμού. 

Άρθρο 6 

Καθήκοντα προϊσταμένου τμήματος 
προσχολικής αγωγής. 

Είναι υπεύθυνος: 

1. Για την εύρυθμη λειτουργία του τμήματος και την 
τήρηση του κανονισμού λειτουργίας. 

2. Για την παροχή σωστής προσχολικής αγωγής στα 
φιλοξενούμενα βρέφη-νήπια σε συνεργασία με το παι¬ 
δαγωγικό προσωπικό. 

3. Εποπτεύει όλο το προσωπικό του τμήματος για την 
σωστή εκτέλεση των καθηκόντων του. 

4. Εισηγείται στην Διεύθυνση τις ανάγκες του τμήμα¬ 
τος σε προσωπικό και πάσης φύσεως εξοπλισμό καθώς 
και την επιμόρφωση του προσωπικού. 

5. Είναι υπεύθυνος για τις συγκεντρώσεις προσωπικού 
και γονέων. 

6. Τηρεί τα απαραίτητα βιβλία. 

Αρθρο 7 

Καθήκοντα Προϊσταμένου 
τμήματος Διοικητικού - Οικονομικού 

1. Είναι υπεύθυνος για την προμήθεια και τον έγκαιρο 


εφοδιασμό των σταθμών με τα αναγκαία τρόφιμα και υλικά 
που είναι απαραίτητα για την εύρυθμη λειτουργία του. 

2. Επιμελείται την εκκαθάριση και πληρωμή κάθε δα¬ 
πάνης και εκδίδει τα σχετικά εντάλματα πληρωμών. 

3. Συντάσσει τις μισθολογικές καταστάσεις του προ¬ 
σωπικού και φροντίζει για την εκκαθάριση μισθών, επι¬ 
δομάτων, προσαυξήσεων κ.λπ. του προσωπικού. 

4. Συνεργάζεται με τον Διευθυντή για την κατάρτιση 
του προϋπολογισμού .απολογισμού, ισολογισμού. 

5. Τηρεί όλα τα απαραίτητα βιβλία. 

Αρθρο 8 

Οργανική σύνθεση προσωπικού 

Οι θέσεις προσωπικού ορίζονται ως εξής: 

Α. ΜΟΝΙΜΟ ΠΡΟΣΩΠΙΚΟ 

1. ΚΛΑΔΟΣ ΠΕ ΝΗΠΙΑΓΩΓΩΝ 
Θέσεις 4 

Βαθμός Δ -Α 

2. ΚΛΑΔΟΣ ΤΕ ΒΡΕΦΟΝΗΠΙΟΚΟΜΙΑΣ 
Θέσεις 10 

Βαθμός Δ -Α 

3. ΚΛΑΔΟΣ ΔΕ ΒΟΗΘΩΝ ΒΡΕΦΟΝΗΠΙΟΚΟΜΙΑΣ 
Θέσεις 9 

Βαθμός Δ -Α 

4. ΚΛΑΔΟΣ ΔΕ ΜΑΓΕΙΡΩΝ 
Θέσεις 2 

Βαθμός Δ -Α 

5. ΚΛΑΔΟΣ ΔΕ ΟΔΗΓΩΝ 
Θέσεις 3 

Βαθμός Δ -Α 

6. ΚΛΑΔΟΣ ΔΕ ΣΥΝΟΔΩΝ ΣΧΟΛΙΚΩΝ 
Θέσεις 3 

Βαθμός Δ- Α 

7. ΚΛΑΔΟΣ ΥΕ ΒΟΗΘΗΤΙΚΟΥ ΠΡΟΣΩΠΙΚΟΥ 
Θέσεις 7 

Βαθμός Ε - Β 

8. ΚΛΑΔΟΣ ΤΕ ΔΙΟΙΚΗΤΙΚΟΥ - ΛΟΓΙΣΤΙΚΟΥ 
Θέσεις 1 

Βαθμός Δ -Α 

9. ΚΛΑΔΟΣ ΔΕ ΔΙΟΙΚΗΤΙΚΩΝ - ΓΡΑΜΜΑΤΕΩΝ 
Θέσεις 1 

Βαθμός Δ -Α 

Προσόντα διορισμού για τις παραπάνω θέσεις είναι 
τα οριζόμενα από τις διατάξεις του π.δ. 50/2001και την 
ισχύουσα για τους ΟΤΑ νομοθεσία. 

Στις παραπάνω οργανικές θέσεις εντάσσονται και οι 
ακόλουθες προσωποπαγείς θέσεις του προσωπικού που 
μετατάχθηκε αυτοδίκαια στο ΝΠ «ΠΑΙΔΙΚΟΙ ΣΤΑΘΜΟΙ 
(ΠΡΩΗΝ ΙΒΣΑ) ΔΗΜΟΥ ΝΕΟΥ ΨΥΧΙΚΟΥ» με τις διατάξεις 
του άρθρου 8 του ν. 3106/2003. 

Β. ΤΑΚΤΙΚΟ ΠΡΟΣΩΠΙΚΟ ΠΡΟΣΩΠΟΠΑΓΩΝ ΘΕΣΕΩΝ 
α) ΜΟΝΙΜΟ ΠΡΟΣΩΠΙΚΟ 

1) ΠΕ ΝΗΠΙΑΓΩΓΩΝ 
Θέσεις 2 

Που κατέχονται από την Ιατρού Μαρία και Βασιλείου 
Αργυρώ. 

2) ΤΕ ΝΗΠΙΑΓΩΓΩΝ 
Θέσεις 2 

Που κατέχονται από την Καπώνη Καλλιόπη και την 
Κωνσταντακοπούλου Βενετία. 

3) ΤΕ ΒΡΕΦΟΝΗΠΙΟΚΟΜΙΑΣ 
Θέσεις 3 

Που κατέχονται από την Τσεκούρα Κατερίνα, Μπουνι- 
άκου - Χαρίση Αποστόλω και Ρινάκη Τριανταφυλλιά 

4) ΤΕ ΒΡΕΦΟΚΟΜΩΝ 
Θέσεις 6 

Που κατέχονται από την Δημητρίου Αναστασία, Ρουσ- 
σοπούλου Χρυσούλα, Μπίλλη Σεβαστή, Γερούση Καλλι¬ 
όπη, Αρχοντοπούλου Ιουλία και Παγούνη Βασιλική. 

5) ΔΕ ΒΟΗΘΩΝ ΝΗΠΙΟΒΡΕΦΟΚΟΜΩΝ 
Θέσεις 6 

Που κατέχονται από την Κίτσου Ελένη, Ιωνά Ειρήνη, 
Νταβάκου Ευανθία, Καλτσά - Βόγκα Δήμητρα, Σκιαδά 
Αναστασία και Ζαχαριουδάκη Αφροδίτη 

6) ΔΕ ΟΔΗΓΩΝ ΣΧΟΛΙΚΩΝ 
Θέσεις 2 

Που κατέχονται από τον Δανιηλίδη Γεώργιο και Βα- 
κόνδιο Ιωσήφ. 

7) ΔΕ ΣΥΝΟΔΩΝ ΣΧΟΛΙΚΩΝ 
Θέσεις 2 

Που κατέχονται από την Πίτσικα Βασιλική, Τσίντζουρα 
Χρυσάνθη. 

8) ΤΕ ΣΥΝΟΔΩΝ ΣΧΟΛΙΚΩΝ 
Θέσεις 1 

Που κατέχεται από την Δασκαλοπούλου Ακριβή. 

9) ΥΕ ΒΟΗΘΗΤΙΚΟΥ ΠΡΟΣΩΠΙΚΟΥ 
Θέσεις 4 

Που κατέχονται από την Σιάκα Φωτεινή, Αράπογλου 
-Ροντογιάννη Ναυσικά (μαγείρισσες) και τις Γιωτάκη 
Αθηνά και Τσεκούρα Ελένη. 

β) ΠΡΟΣΩΠΙΚΟ ΜΕ ΣΥΜΒΑΣΗ ΙΔΙΩΤΙΚΟΥ ΔΙΚΑΙΟΥ ΑΟ¬ 
ΡΙΣΤΟΥ ΧΡΟΝΟΥ 

1) ΚΛΑΔΟΥ ΔΕ ΟΔΗΓΩΝ 
Θέσεις 1 

Κατέχεται από τον Μελετίδη Γ εώργιο 

2) ΚΛΑΔΟΥ ΥΕ ΒΟΗΘΗΤΙΚΟΥ ΠΡΟΣΩΠΙΚΟΥ 
Θέσεις 2 

Κατέχονται από την Γκουρνέλου Μαρία και Δετοράκη 
Ανδριαννή. 

Οι παραπάνω θέσεις καταργούνται με την κατά οποιο- 
δήποτε τρόπο αποχώρηση από την υπηρεσία των υπαλ¬ 
λήλων που τις κατέχουν.Έχουν όμως αυτές προβλεφθεί 
στους αντίστοιχους κλάδους του οργανικού προσωπι¬ 
κού προκειμένου να αναπληρωθούν. 

Οι υπάλληλοι που κατέχουν προσωρινές προσωποπα¬ 
γείς θέσεις ανεξαρτήτως κλάδου και κατηγορίας είναι 
ισότιμοι στις κρίσεις και διατηρούν όλα τα δικαιώματα και 
παροχές που απορρέουν από την θέση διορισμού τους. 
Γ) ΕΠΟΧΙΑΚΟ ΠΡΟΣΩΠΙΚΟ 
α) ΚΛΑΔΟΥ ΠΕ ΝΗΠΙΑΓΩΓΩΝ 
Θέσεις 1 

β) ΚΛΑΔΟΥ ΤΕ ΒΡΕΦΟΝΗΠΙΟΚΟΜΙΑΣ 
Θέσεις 3 

γ) ΚΛΑΔΟΥ ΔΕ ΒΟΗΘΩΝ ΝΗΠΙΟΒΡΕΦΟΚΟΜΩΝ 
Θέσεις 4 

δ) ΚΛΑΔΟΥ ΔΕ ΔΙΟΙΚΗΤΙΚΟΥ - ΛΟΓΙΣΤΙΚΟΥ 
Θέσεις 1 

ε) ΚΛΑΔΟΥ ΥΕ ΒΟΗΘΗΤΙΚΟΥ ΠΡΟΣΩΠΙΚΟΥ ΚΑΘΑ¬ 
ΡΙΟΤΗΤΑΣ 
Θέσεις 3 

Οι θέσεις των κλάδων ΠΕ νηπιαγωγών (προσωρινός) 
και ΤΕ νηπιαγωγών (προσωρινός) μετατρέπονται μόλις 
κενωθούν με οποιονδήποτε τρόπο σε θέσεις κλάδου 
ΤΕ βρεφονηπιοκομίας σύμφωνα με τις διατάξεις του 
άρθρου 35 του ν. 2646/1998. 


Αρθρο 9 

ΠΡΟΪΣΤΑΜΕΝΟΙ ΥΠΗΡΕΣΙΑΚΩΝ ΜΟΝΑΔΩΝ 

1. Κατά το διάστημα κατά το οποίο θα υπηρετούν 
στο Ν.Π.Δ.Δ. υπάλληλοι των κλάδων ΠΕ νηπιαγωγών 
(προσωρινός) ΤΕ νηπιαγωγών (προσωρινός ) και ΤΕ βρε¬ 
φονηπιοκομίας, ως προϊστάμενοι διεύθυνσης παιδικού 
- βρεφονηπιακού σταθμού καθώς και του τμήματος προ- 
σχολικής αγωγής επιλέγονται από τους κλάδους ΠΕ 
νηπιαγωγών, ΤΕ νηπιαγωγών (προσωρινός) ΤΕ βρεφο¬ 
νηπιοκομίας, ΤΕ βρεφοκόμων. Εάν δεν υπάρχουν υπάλ¬ 
ληλοι με τα ως άνω τυπικά και ουσιαστικά προσόντα, 
κρίνονται υπάλληλοι από τους υπόλοιπους υφιστάμε¬ 
νους κλάδους. 

Μετά την κατάργηση των προσωποπαγών θέσεων 
προϊστάμενοι κρίνονται κατ’ αποκλειστικότητα υπάλ¬ 
ληλοι του κλάδου ΤΕ βρεφονηπιοκομίας. 

2. Προϊστάμενοι του τμήματος Διοικητικού - Οικονομι¬ 
κού επιλέγεται υπάλληλος του κλάδου ΤΕ Διοικητικού 
-Λογιστικού και ΔΕ διοικητικού - λογιστικού. 

Άρθρο 10 

Για τον διορισμό, τα καθήκοντα, τους περιορισμούς, 
το χρόνο εργασίας, την αστική ευθύνη, τα δικαιώματα, 
τις άδειες, τις μεταβολές υπηρεσιακής κατάστασης, το 
προβάδισμα, τις ηθικές αμοιβές, τα πειθαρχικά αδική¬ 
ματα, την λύση της υπαλληλικής σχέσεις και την ιατρο¬ 
φαρμακευτική περίθαλψη των υπαλλήλων εφαρμόζονται 
οι εκάστοτε ισχύουσες νομοθετικές διατάξεις. 

Αρθρο 11 

Το Ν.Π.Δ.Δ. μπορεί να έχει εξωτερικούς συνεργάτες με 
σύμβαση μίσθωσης έργου των οποίων τα καθήκοντα και 
οι υποχρεώσεις ρυθμίζονται από το εκάστοτε Δ.Σ. 

Αρθρο 12 

Οι προβλεπόμενες από τον παρόντα οργανισμό εσω¬ 
τερικής υπηρεσίας θέσεις κατά κλάδο καλύπτουν όλους 
τους εργαζόμενους στο Ν.Π.Δ.Δ. ανεξαρτήτως σχέσεως 
εργασίας καθώς και ορισμένο επιπλέον αριθμό θέσεων 
για την κάλυψη των υφιστάμενων και μελλοντικών ανα¬ 
γκών των υπηρεσιών του Νομικού Προσώπου. 

Η κατανομή του προσωπικού στις Διευθύνσεις -τμή¬ 
ματα γίνεται πάντοτε με απόφαση του Προέδρου του 
Δ.Σ. του Νομικού Προσώπου, ανάλογα με τις ανάγκες 
των υπηρεσιών, τα προσόντα των υπαλλήλων, την πεί¬ 
ρα και τις γνώσεις αυτών σε ειδικά αντικείμενα, κατά 
την οποία κατανομή θα εξετάζονται και τυχόν ειδικές 
ανάγκες των υπαλλήλων (μητέρες ανηλίκων τέκνων, 
έγκυες γυναίκες, τόπος διαμονής κ.λπ.). 

Προϊστάμενοι διευθύνσεων και τμημάτων ορίζονται 
πάντοτε με απόφαση Προέδρου του Δ.Σ. οι κρινόμε- 
νοι από το αρμόδιο Υπηρεσιακό Συμβούλιο.Υπάλληλοι 
αναπληρούμενοι σε περίπτωση απουσίας ή κωλύματος 
από τον κατά βαθμό αρχαιότερο υπάλληλο της αυτής 
υπηρεσίας. Κάθε άλλη λεπτομέρεια λειτουργίας των επί 
μέρους υπηρεσιών μη προβλεπόμενη από τον παρόντα 
οργανισμό, ρυθμίζεται με τον κανονισμό λειτουργίας 
του Νομικού Προσώπου. 

Από την ψήφιση του παραπάνω Οργανισμού Εσωτερι¬ 
κής Υπηρεσίας δεν προκαλείται δαπάνη σε βάρος του 
προϋπολογισμού του οικονομικού έτους 2005 και για 
τα επόμενα οικονομικά έτη το ύψος της δαπάνης δεν 
μπορεί να προσδιοριστεί. 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 3 Φεβρουάριου 2006 

Με εντολή Γενικού Γραμματέα Περιφέρειας 
Η Γ ενική Διευθύντρια 
ΑΙΚΑΤΕΡΙΝΗ ΓΙΑΒΑΣΗ 
-*- 

Αριθμ. 903 (2) 

Συγκρότηση Περιφερειακού Συμβουλίου Δημ/Εργων 
της Περιφέρειας Δυτικής Ελλάδος. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΔΥΤΙΚΗΣ ΕΛΛΑΔΑΣ 

Έχοντας υπόψη: 

1. Τις διατάξεις του ν. 2503 /1997 «Διοίκηση, Οργάνωση, 
Στελέχωση, της Περιφερείας, ρύθμιση θεμάτων για την 
Τοπική Αυτοδιοίκηση και άλλες διατάξεις». 

2. Τις διατάξεις του άρθρου 4 του π.δ. 131/1998 «Όργανα 
που αποφασίζουν ή γνωμοδοτούν & ειδικές ρυθμίσεις σε 
θέματα Δημ.Έργων αρμοδιότητας των Περιφερειών». 

3. Τις διατάξεις των άρθρων 13 και 14 του ν. 2690/9.3.1999 
(Φ.Ε.Κ. 45 Α') «Κύρωση Κώδικα Διοικητικής Διαδικασίας 
και άλλες διατάξεις». 

4. Το υπ’ αριθμ. 2530/23.12 2006 έγγραφο του ΤΕΕ/Τμή- 
μα Δυτικής Ελλάδος. 

5. Το υπ’ αριθμ. 20.938/23.12.2005 έγγραφο του Πανε¬ 
πιστημίου Πατρών. 

6. Το υπ’ αριθμ. 4130/29.11.2005 έγγραφο της ΠΕΔ- 
ΜΕΔΕ. 

7. Το υπ’ αριθμ. 16.531 / 28.11.2005 έγγραφο του ΠΣΑΤΕ. 

8. Το υπ’ αριθμ. 1247/29.11.2005 έγγραφο του ΠΕΣΕΔΕ. 

9. Το υπ’ αριθμ. 7955/30.01.2006 έγγραφο της ΚΕΔΚΕ, 
αποφασίζουμε: 

Α'. Συγκροτούμε το Περιφερειακό Συμβούλιο Δημοσί¬ 
ων Έργων της Περιφέρειας Δυτικής Ελλάδος, ως εξής: 

1. Παλαιολόγος Κοντορίνης, Πολιτικός Μηχανικός με Α' 
βαθμό στη Δ.Δ.Ε./Π.Δ.Ε., με αναπληρωτή τον Θεόδωρο 
Σακελλαρόπουλο, Πολιτικό Μηχανικό με Α' βαθμό στη 
Δ.Ε.Κ.Ε./Π.Δ.Ε. 

2. Αθανάσιος Ρόδης Πολιτικός Μηχανικός με Α' βαθμό 
στη Δ.Ε.Κ.Ε./Π.Δ.Ε., με αναπληρωτή το Βασίλειο Λοτσά- 
ρη, Ηλεκτρολόγο Μηχανικό με Α' βαθμό στη Δ.Ε.Κ.Ε./ 
Π.Δ.Ε. 

3. Σταύρος Καραμπάσης, Πολ. Μηχανικός με Α' βαθμό 
στη ΔΔΕ/ΠΔΕ, με αναπληρωτή τον Ιωάννη Ρόδη, Πολ. 
Μηχανικό με Α' βαθμό στη ΔΕΚΕ/ΠΔΕ. 

4. Τον Προϊστάμενο του Δικαστικού Γ ραφείου Πατρών 
του Νομικού Συμβουλίου του Κράτους (Ν.Σ.Κ.), με ανα¬ 
πληρωτή του τον αρχαιότερο Δικαστικό αντιπρόσωπο 
που υπηρετεί στο ίδιο Γ ραφείο. 

5. Τον Δημήτριο Λάμπρου, Τοπογράφο Μηχανικό, εκ¬ 
πρόσωπο του Τεχνικού Επιμελητηρίου της Ελλάδος, με 
αναπληρωτή του τον Παναγιώτη Λακουμέντα, Πολιτικό 
Μηχανικό, (εναλλάξ συμμετοχή). 

6. Τον Προϊστάμενο της αρμόδιας Διεύθυνσης, (ή τμή¬ 
ματος Ε.Β.) για το θέμα που συζητείται κάθε φορά, ο 
οποίος θα είναι και ο εισηγητής του θέματος και θα 
αναπληρώνεται σε περίπτωση κωλύματος ή απουσίας 
του από τον Προϊστάμενο του Τμήματος (ή αντιστοίχως 
τον αναπληρωτή του προϊσταμένου τμήματος Ε.Β.) στην 
αρμοδιότητα του οποίου ανήκει το συζητούμενο κατά 
περίπτωση θέμα. 


7. Τον Κωνσταντίνο Ασημακόπουλο, Δήμαρχο Παίων, 
εκπρόσωπο της Τοπικής Αυτοδιοίκησης, με αναπληρωτή 
του τον Γρηγόρη Αλεξόπουλο Πρόεδρο ΤΕΔΚ Ν. Αχαίας 
Δήμαρχο Ωλενίας. 

8. Τον Προϊστάμενο της Διεύθυνσης Περιβάλλοντος 
και Χωροταξίας, με αναπληρωτή τον νόμιμο αναπλη¬ 
ρωτή του, μόνο για τις περιπτώσεις κατά τις οποίες 
συζητούνται θέματα προμελέτης ή μελέτης. 

9. Στις περιπτώσεις που συζητούνται θέματα προ¬ 
μελέτης ή μελέτης μετέχει και ένας καθηγητής που 
έχει ειδικότητα συναφή με το θέμα που συζητείται ως 
εξής: 

α) Για θέματα Μηχανικού Σχεδιασμού οδών - οδο¬ 
ποιίας, ο Δημήτριος Θεοδωρακόπουλος, Καθηγητής, 
με αναπληρωτή του τον Αθανάσιο Χασιακό, Επίκουρο 
Καθηγητή, 

β) Για θέματα Δομοστατικού Μηχανικού ο Στέφανος 
Δρίτσος, Αναπληρωτής Καθηγητής, με αναπληρωτή του 
το Νικήτα Μπαζαίο, Επίκουρο Καθηγητή, 
γ) Για θέματα Γεωτεχνικού Μηχανικού, ο Γεώργιος 
Αθανασόπουλος, Καθηγητής, με αναπληρωτή του τον 
Κωνσταντίνο Παπαντωνόπουλο, Επίκουρο Καθηγητή, 
δ) Για θέματα Υδραυλικού Μηχανικού ο Βασίλειος Κα- 
λέρης Καθηγητής, με αναπληρωτή του τον Αθανάσιο 
Δήμα, Επίκουρο Καθηγητή, 
ε) Για θέματα Μηχανικού λιμενικών έργων ο Αθανάσι¬ 
ος Δήμας, Επίκουρος Καθηγητής, με αναπληρωτή του 
τον Βασίλειο Καλέρη, Καθηγητή, 
στ) Γ ια θέματα Μηχανολόγου Μηχανικού ο Σπυρίδων 
Παπαϊωάννου, Καθηγητής, με αναπληρωτή του τον Ιω¬ 
άννη Καούρη, Επίκουρο Καθηγητή, 
ζ) Γ ια θέματα Ηλεκτρολόγου Μηχανικού ο Νικόλαος 
Βοβός, Καθηγητής, με αναπληρωτή του το Σταύρο Κου¬ 
μπιά, Καθηγητή, 

η) Γ ια θέματα Χημικού Μηχανικού ο Δημοσθένης Τσά- 
χαλης, Καθηγητής, με αναπληρωτή του το Γεράσιμο 
Λυμπεράτο, Καθηγητή, 

θ) Γ ια θέματα Περιβαντολόγου Μηχανικού ο Γ εράσι- 
μος Λυμπεράτος, Καθηγητής, με αναπληρωτή του τον 
Στυλιανό Τσώνη, Αναπληρωτή Καθηγητή. 

Στις περιπτώσεις που συζητούνται στο Συμβούλιο θέ¬ 
ματα παράτασης προθεσμίας ή θέματα που ρυθμίζονται 
στις διατάξεις του άρθρου 4 του ν. 2576/1998 μετέχει σε 
αυτό ως εκπρόσωπος των Εργοληπτών και ο Φάκος Γε- 
ώργιος, με αναπληρωτή τον Γεώργιο Αθανασόπουλο. 

Στις περιπτώσεις αυτές τα θέματα εισηγείται στο 
Συμβούλιο ο Προϊστάμενος της Δ/νουσας Υπηρεσίας, 
που είναι αρμόδια, για το έργο, στο οποίο σημειώθηκαν 
οι καθυστερήσεις. 

Β'. Ορίζουμε Πρόεδρο από τα μέλη του Συμβουλίου 
τον Παλαιολόγο Κοντορίνη Πολιτικό Μηχανικό, με Α' 
βαθμό στην ΔΔΕ/ΠΔΕ, με αναπληρωτή τον Θεόδωρο 
Σακελλαρόπουλο, Πολιτικό Μηχανικό, με Α'βαθμό στην 
ΔΕΚΕ/ΠΔΕ. 

Γ'. Ορίζουμε Γ ραμματέα του Συμβουλίου την Ουρανία 
Σαράντη, Διοικητικό - Οικονομικό με Α' βαθμό στη ΔΔΕ/ 
ΠΔΕ, με αναπληρώτρια την Παρασκευή Βάλσαμου εργο¬ 
δηγό με Α' βαθμό στην Δ/νση Διοίκησης της ΠΔΕ. 

Δ'. Το Περιφερειακό Συμβούλιο Δημοσίων Έργων 
γνωμοδοτεί σε κάθε θέμα που ανάγεται στην αρμο¬ 
διότητα της Περιφέρειας και για το οποίο προβλέ- 
πεται από τις κείμενες διατάξεις γνώμη του Τεχνικού 
Συμβουλίου, καθώς και σε θέματα που παραπέμπο- 

νται για γνωμοδότηση από το Γενικό Γραμματέα της 
Περιφέρειας ή τον Προϊστάμενο της ΔΔΕ. Το συμ¬ 
βούλιο γνωμοδοτεί επίσης σε θέματα παρατάσεως 
ολικής προθεσμίας εκτελέσεως ΔημοσίωνΈργων δια 
νομαρχιακού επιπέδου αρμοδιότητας των περιφερει¬ 
ών, σύμφωνα με τις διατάξεις της παρ. 3 του άρθρου 
4 του ν. 889/1979 και του άρθρου 11 του π.δ. 724/1989 
που αφορούν έργα που εκτελούνται σύμφωνα με τις 
διατάξεις Ν.Δ. 1266/1972, καθώς και στις περιπτώσεις 
που η παραπομπή κριθεί σκόπιμη από την Προϊστα- 
μένη Αρχή για τα έργα που εκτελούνται σύμφωνα με 
το ν. 1418/1984. 

Ε'. Η απόφαση αυτή να δημοσιευθεί, όπως ορίζεται 
στην απόφαση ΔΙΜΕΔ/φ. 11,3/7120683/1982 των Υπουρ¬ 
γών Προεδρίας της Κυβέρνησης και Εσωτερικών «Δημο¬ 
σίευση πράξεων συγκρότηση των Συλλογικών οργάνων 
Περιφερειακής ή Τοπικής αρμοδιότητας» (951 Β'). 

ΣΤ'. Η θητεία της παρούσης σύνθεσης του Συμβουλίου 
λήγει την 31.12.2007. 

Ζ'. Η παρούσα απόφαση με μέριμνα της Δ.Δ.Ε./ΠΔΕ να 
δημοσιευθεί και να κοινοποιηθεί στα οριζόμενα μέλη. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Πάτρα, 2 Φεβρουάριου 2006 

Ο Γενικός Γραμματέας Περιφέρειας 
ΠΑΝΑΓΙΩΤΗΣ ΚΑΒΒΑΔΑΣ 

-♦- 

Αριθμ. οικ. 589 

(3) 

Επανασύσταση και συγκρότηση Γραμματείας Μικρομε- 
σαίων Επιχειρήσεων Περιφέρειας Ιονίων Νήσων στο 
πλαίσιο του ΠΕΠ Ιονίων Νήσων. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΙΟΝΙΩΝ ΝΗΣΙΩΝ 

Έχοντας υπόψη: 

1. Το άρθρο 90 του «Κώδικα Νομοθεσίας για την κύ- 
βέρνηση και τα κυβερνητικά όργανα» που κυρώθηκε με 
το άρθρο πρώτο του π.δ. 63/2005 (ΦΕΚ Α 98). 

2. Τις διατάξεις του ν. 2503/1997 «Διοίκηση, οργάνωση, 
στελέχωση της Περιφέρειας, ρύθμιση θεμάτων για την 
τοπική αυτοδιοίκηση και άλλες διατάξεις» (ΦΕΚ107 Α'). 

3. Την υπ’ αριθμ. απόφαση Ε (2000) 3405/28.11.2000 
της Επιτροπής που αφορά την έγκριση του Κ.Π.Σ. 2000- 
2006 για τις κοινοτικές διαρθρωτικές παρεμβάσεις στις 
Περιφέρειες που υπάγονται στο στόχο υπ’ αριθμ. 1 στην 
Ελλάδα και την υπ’ αριθμ. Ε/2001/2010/26.7.2001 απόφαση 
με την οποία τροποποιείται. 

4. Την υπ’ αριθμ. απόφαση Ε(2001) 805 της 9.4.2001 
με την οποία εγκρίνεται το Π.Ε.Π. ΙΟΝΙΩΝ ΝΗΣΩΝ που 
εντάσσεται στο Κ.Π.Σ. 2000-2006. 

5. Τις αποφάσεις της Επιτροπής Παρακολούθησης 
του ΠΕΠ Ιονίων Νήσων που αφορούν την έγκριση του 
συμπληρώματος Προγραμματισμού και την έγκριση των 
κριτηρίων επιλογής των πράξεων των επιμέρους Μέ¬ 
τρων του Επιχειρησιακού Προγράμματος, όπως αυτά 
ισχύουν. 

6. Τις από 22.6.2001, 15.2.2002 και 28.6.2002 αποφά¬ 
σεις της Επιτροπής Παρακολούθησης του ΠΕΠ Ιονίων 


Νήσων με τις οποίες εγκρίθηκε και τροποποιήθηκε το 
Συμπλήρωμα προγραμματισμού του ΠΕΠ και ειδικότερα 
τα Μέτρα 1.6 «Διερεύνηση και εκσυγχρονισμός μετα¬ 
ποιητικού τομέα» και Μέτρο 1.2 «Ιδιωτικές τουριστικές 
υποδομές και αύξηση της ανταγωνιστικότητας τουρι¬ 
στικών Μ.Μ.Ε.». 

7. Το ν. 2860/2000 «Διαχείριση, Παρακολούθηση και 
έλεγχος του Κοινοτικού Πλαισίου Στήριξης και άλλες 
διατάξεις» (ΦΕΚ 251 Α/14.11.2000) και ιδίως το άρθρο 
4 αυτού, όπως τροποποιήθηκε με το άρθρο 17 του ν. 
3193/2003 (ΦΕΚ 266/Α/20.11.2003). 

8. Την υπ’ αριθμ. 179846/Ε.Υ.Σ.2830726.6.2002 Απόφα¬ 
ση του Υπουργού Οικονομίας και Οικονομικών (ΦΕΚ 
99Β/1.8.2002) «Διάθεση πιστώσεων από το ΠΑΕ για την 
εφαρμογή των δράσεων κρατικών ενισχύσεων στο πλαί¬ 
σιο των Π.Ε.Π. και ορισμός των ποσών, των ποσοστών 
και των ειδών των ενισχύσεων». 

9. Την υπ’ αριθμ.192249/Ε.Υ.Σ.4057/19.8.2002 Απόφαση 
των Υπουργών Οικονομίας και Οικονομικών και Ανάπτυ¬ 
ξης (ΦΕΚ 1079/Β/19.8.2002) «Ρύθμιση θεμάτων που αφο¬ 
ρούν την εφαρμογή δράσεων των κρατικών ενισχύσεων 
στους τομείς της μεταποίησης και του τουρισμού στο 
πλαίσιο των δεκατριών (13) Περιφερειακών Επιχειρησι¬ 
ακών Προγραμμάτων του Κ.Π.Σ. 2000.2006 σύμφωνα με 
το άρθρο 35 του ν. 3016/2002 (ΦΕΚ 110 Α' όπως τροπο¬ 
ποιήθηκε με την υπ’ αριθμ. 296880/Ε.Υ.Σ.5067/23.10.2002 
(ΦΕΚ 1463/Β/20.11.2002 ) και ισχύει. 

10. Την υπ’ αριθμ. 206883/Ε.Υ.Σ5066/23.10.2002 Από¬ 
φαση των Υπουργών Οικονομίας και Οικονομικών 
και Ανάπτυξης (ΦΕΚ 1470/Β/21.11.2002) «Έγκριση της 
προκήρυξης των δράσεων προς τους δυνητικούς 
δικαιούχους των ενισχύσεων για τις Μικρομεσαίες 
Επιχειρήσεις (ΜΜΕ) στο πλαίσιο των δεκατριών Περι¬ 
φερειακών Επιχειρησιακών Προγραμμάτων του Κ.Π.Σ. 
2000-2006 σύμφωνα με το άρθρο 35 του ν. 3016/2002 
(ΦΕΚ110Α)». 

11. Την υπ’ αριθμ. 9217/ΕΥΣ917/12.2.2004 (ΦΕΚ 350/ 
Β/18.2.2004) κοινή υπουργική απόφαση. 

12. Την υπ’ αριθμ. 1043/1.3.2004 «Περίληψη Δεύτερης 
Προκήρυξης των Δράσεων των Ενισχύσεων για τις ΜΜΕ» 
στο πλαίσιο του ΠΕΠ Ιονίων Νήσων του ΚΠΣ 2000- 
2006. 

13. Την υπ’ αριθμ. 4230/4.4.2003 απόφαση της Γενικής 
Γραμματέας της Περιφέρειας (όπως επαναλήφθηκε 
ορθά) για τη συγκρότηση Γ ραμματείας Μικρομεσαίων 
Επιχειρήσεων. 

14. Την υπ’ αριθμ. 12027/9.9.2004 απόφαση του Γ ενικού 
Γραμματέα της Περιφέρειας (όπως επαναλήφθηκε ορθά) 
για την ανασύσταση της Γραμματείας Μικρομεσαίων 
Επιχειρήσεων. 

15. Την ανάγκη επανασύστασης και συγκρότησης της 
Γραμματείας Μικρομεσαίων Επιχειρήσεων, αποφασί¬ 
ζουμε: 

1. Την επανασύσταση και τη συγκρότηση Γραμματεί¬ 
ας Μικρομεσαίων επιχειρήσεων αναδρομικά από την 
συγκρότηση της την 4.4.2003, η οποία έγινε με την 
υπ’ αριθμ. 4230 όμοια απόφαση, και τις μεταγενέστε¬ 
ρες ανασυστάσεις της, όπως περιγράφεται αναλυτικά 
ακολούθως: 

ΑΡΧΙΚΗ ΣΥΓΚΡΟΤΗΣΗ 


Την γραμματεία 
αποτελούν οι κάτωθι: 


Πρόεδρος 


Τακτικά Μέλη 


ΗΜΕΡΟΜΗΝΙΑ: 4.4.2003 


ΑΠΟΦΑΣΗ: 4230 




Γραμματειακή Υποστήριξη 


Δ/ντης ΔΙΣΑ Φουρκαλίδης Ιωάννης 


1. Στραβοράβδη Σπύρο κλάδου ΠΕ Περιφερ. Ανάπτυξης 


2. Κωντάνα Θεοδώρα κλάδου ΠΕ Οικονομολόγων. 


3. Κουκουτού Πηνελόπη κλάδου ΠΕ Οικονομολόγων. 


4. Λώλο Νικόλαο κλάδου ΠΕ Μηχ/γων Μηχ/κών. 


5. Φουρκαλίδου Μαρία κλάδου ΔΕ Διοικητικού. 


6. Παπαϊωάννου Γεώργιο κλάδου ΠΕ Πληροφορικής 


7. Γιαννούλη Ανδριάνα κλάδου ΠΕ Γεωλόγων. 


Από τα μέλη της Γραμματείας. 



1η ΑΝΑΣΥΣΤΑΣΗ 


Την γραμματεία 
αποτελούν οι κάτωθι: 


Πρόεδρος 


Τακτικά Μέλη 


ΗΜΕΡΟΜΗΝΙΑ. 9.9.2004 


ΑΠΟΦΑΣΗ: 12027 




Γ ραμματειακή Υποστήριίη 


Δ/ντης ΔΙΣΑ Φουρκαλίδης Ιωάννης 


1. Στραβοράβδη Σπύρο κλάδου ΠΕ Περίφερ. Ανάπτυξης. 


2. Κωντάνα Θεοδώρα κλάδου ΠΕ Οικονομολόγων. 


3. Λώλο Νικόλαο κλάδου ΠΕ Μηχ/γων Μηχ/κών. 


4. Παπαϊωάννου Γ εώργιο κλάδου ΠΕ Πληροφορικής 


5. Γ ιαννούλη Ανδριάνα κλάδου ΠΕ Γ εωλόγων. 


6. Μάνδηλα Ελένη κλάδου ΠΕ Οικονομολόγων. 


7. Γεωργίου Θεόδωρος κλάδου ΠΕ Ηλεκ/γων Μηχ/κών 


δ. Παναγιωτίδη Ευριπίδη κλάδου ΠΕ Πολιτικών Μηχ/κών 


Φουρκαλίδου Μαρία κλάδου ΔΕ Διοικητικού 



2η ΑΝΑΣΥΣΤΑΣΗ 


Την γραμματεία 
αποτελούν οι κάτωθι: 


Πρόεδρος 


Τακτικά Μέλη 




Γ ραμματειακή Υποστήριίη 


Δ/ντης ΔΙΣΑ Φουρκαλίδης Ιωάννης 


1. Στραβοράβδη Σπύρο κλάδου ΠΕ Περίφερ. Ανάπτυξης. 


2. Κωντάνα Θεοδώρα κλάδου ΠΕ Οικονομολόγων. 


3. Λώλο Νικόλαο κλάδου ΠΕ Μηχ/γων Μηχ/κών. 


4. Παπαϊωάννου Γ εώργιο κλάδου ΠΕ Πληροφορικής 


5. Γ ιαννούλη Ανδριάνα κλάδου ΠΕ Γ εωλόγων. 


6. Μάνδηλα Ελένη κλάδου ΠΕ Οικονομολόγων. 


7. Γ εωργίου Θεόδωρος κλάδου ΠΕ Ηλεκ/γων Μηχ/κών 


δ. Παναγιωτίδη Ευριπίδη κλάδου ΠΕ Πολιτικών Μηχ/κών 


Από τα μέλη της Γ ραμματείας 

Η Γραμματεία Μ.Μ.Ε. θα υποστηρίξει το έργο της Γνω- 
μοδοτικής Επιτροπής κω της Δ.ΙΧΑ., για την εφαρμογή 
των δράσεων κρατικών ενισχύσεων στους τομείς της 
μεταποίησης και του τουρισμού στο πλαίσιο του ΠΕΠ 
Ιονίων Νήσων 2000-2006. 

Το έργο της θα διεκπεραιώνεται στα γραφεία της 
Δ.Ι.Σ.Α. σε ώρες εντός και κυρίως εκτός ωραρίου εργα¬ 
σίας, θα είναι αμειβόμενο και θα βαρύνει τους πόρους 
της Τεχνικής Βοήθειας του ΠΕΠ. Το ύψος της αμοιβής 
θα καθοριστεί με νεότερη απόφασή μας. 

Το έργο της Γραμματείας έχει προσωρινό χαρακτήρα, 
αφού θα λήξει με την ολοκλήρωση όλων των εγκεκρι¬ 
μένων επενδυτικών σχεδίων. 

Εκ της φύσεως του έργου της Γ ραμματείας (αξιολο¬ 
γήσεις και έλεγχος φακέλων επενδυτικών προτάσεων 
- υποστήριξη έργου γνωμοδοτικής επιτροπής - απο¬ 
φάσεις υπαγωγής - τροποποιήσεις - αποφάσεις ολο¬ 
κλήρωσης κ.α.) τα μέλη θα έχουν συνεχή απασχόληση 
ως την ολοκλήρωση όλων των διαδικασιών. 

2. Ορίζουμε όπως, με εντολή του Προϊσταμένου της 
Γραμματείας και Δ/ντού της Δ.Ι.Σ.Α. να καθορίζονται 
τα χρονικά διαστήματα αποκλειστικής απασχόλησης, 
στη Γραμματεία των Μ.Μ.Ε., των υπαλλήλων που δεν 
ανήκουν στο προσωπικό της Δ.Ι.ΣΑ. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Κέρκυρα, 17 Ιανουάριου 2006 

Ο Γ ενικός Γ ραμματέας Περιφέρειας 
ΣΩΤΗΡΙΟΣ Θ. ΒΟΣΔΟΥ 

-♦- 

Αριθμ. 246 (4) 

Ειδικό Πρόγραμμα Ολοκληρωμένης Παρέμβασης για 47 
ανέργους προερχόμενους από την επιχείρηση «Θ. 
ΒΟΥΛΙΝΟΣ Α.Ε.». 

ΤΟ ΔΙΟΙΚΗΤΙΚΟ ΣΥΜΒΟΥΛΙΟ 
ΤΟΥ ΟΡΓΑΝΙΣΜΟΥ ΑΠΑΣΧΟΛΗΣΗΣ 
ΕΡΓΑΤΙΚΟΥ ΔΥΝΑΜΙΚΟΥ 

Έχοντας υπόψη: 

1. Τις διατάξεις: 

Α. του ν. 2224/1994, άρθρα 14 και 15 

Β. του ν. 2336/1995, άρθρο 10 

Γ. του ν. 2434/1996, άρθρο 1 

Δ. του ν. 2956/2001, άρθρο 6 παρ.7, άρθρο 8 παρ. 2 εδ. 
ΙΔ, άρθρο 9 παρ.2 εδ. ΙΔ. 

2. Τη υπ’ αριθμ. 6/2/17.1.2006 απόφαση της Επιτροπής 
Διαχείρισης του ΛΑΕΚ 

3. Τη γνώμη των μελών του, αποφασίζει: 

Την υλοποίηση ειδικού προγράμματος, το οποίο έχει 
ως εξής: 

ΚΕΦΑΛΑΙΟ Α' 

ΜΕΤΡΟ ΕΠΙΧΟΡΗΓΗΣΗΣ ΕΠΙΧΕΙΡΗΣΕΩΝ 

Καταρτίζεται πρόγραμμα επιχορήγησης ιδιωτικών 
επιχειρήσεων για την απασχόληση 47 ανέργων ηλικίας 
18.64 ετών, που προέρχονται από την επιχείρηση «Θ. 
ΒΟΥΛΙΝΟΣ Α.Ε.». 

1. ΠΡΟΤΕΡΑΙΟΤΗΤΑ ΣΤΗΝ ΚΑΛΥΨΗ ΤΩΝ ΘΕΣΕΩΝ 

Προτεραιότητα στην κάλυψη των θέσεων (και τουλά¬ 
χιστον το 30% των συνολικών θέσεων) έχουν οι άνεργοι 
που βρίσκονται σε μειονεκτική θέση, ήτοι: 


- Ανεργες γυναίκες μητέρες ανηλίκων τέκνων 

- Ανεργοι άνω των 50 ετών. 

Από τις ως άνω θέσεις ποσοστό 60% θα καλυφθεί 
από γυναίκες. 

2. ΕΞΑΙΡΕΣΕΙΣ 

Δεν μπορούν να υπαχθούν στο πρόγραμμα: 

- Ολες οι επιχειρήσεις που διέπονται, όσον αφορά 
στην πρόσληψη του προσωπικού τους, από τις διατάξεις 
του ν. 2190/1994. 

- Ατομικές επιχειρήσεις για άτομα που είναι σύζυγοι 
ή συνδέονται με α' βαθμού συγγένεια εξ’ αίματος ή εξ’ 
αγχιστείας με τον επιχειρηματία. 

• Οι Ο.Ε.,Ε.Ε., Α,Ε. και Ε.Π.Ε. για τους ομόρρυθμους 
εταίρους στις Ο.Ε. και Ε.Ε., για τα μέλη του Δ.Σ. στις 
Α.Ε., για τους εταίρους της Ε.Π.Ε. 

• Οι σύζυγοι και οι συγγενείς α' βαθμού εξ’ αίματος 
ή εξ’ αγχιστείας των ομορρύθμων εταίρων στις Ο.Ε. 
και Ε.Ε. των εταίρων της Ε.Π.Ε. και των μελών του Δ.Σ. 
στις Α.Ε. 

- Οι πολιτικές οργανώσεις, τα κόμματα, τα νυχτερινά 
κέντρα, αίθουσες ψυχαγωγίας και εκμετάλλευσης ψυ¬ 
χαγωγικών και ηλεκτρονικών παιχνιδιών τυχερού χαρα¬ 
κτήρα, επιχειρήσεις που λειτουργούν αποκλειστικά και 
μόνο βραδινές ώρες (από 10:00 μ.μ. έως 6:00 π.μ.) 

- Οι εταιρείες παροχής υπηρεσιών φύλαξης και κα¬ 
θαριότητας. 

- Οι εταιρείες προσωρινής απασχόλησης (άρθρο 20, ν. 
2956/2001), για μισθωτούς τους που παρέχουν εργασία 
σε άλλον εργοδότη (έμμεσος εργοδότης). 

- Οι συνεταιρισμοί για τα μέλη τους. 

- Οι τομείς ναυπηγείων, άνθρακα, κ.λπ., σύμφωνα με 
το άρθρο 1 παρ.3 του Κανονισμού (Ε.Κ.) αριθμ. 2204/2002 
της Επιτροπής. 

3. ΔΥΝΑΤΟΤΗΤΑ ΥΠΑΓΩΓΗΣ ΣΤΟ ΠΡΟΓΡΑΜΜΑ 

3.1 ΕΠΙΧΕΙΡΗΣΕΙΣ 

Για την υπαγωγή μιας επιχείρησης στο πρόγραμμα θα 
πρέπει η δημιουργούμενη θέση εργασίας να αντιπρο¬ 
σωπεύει καθαρή αύξηση του αριθμού των εργαζομένων 
της, σε σχέση με το μέσο όρο των 12 τελευταίων μη¬ 
νών, που προηγούνται της ημερομηνίας υποβολής της 
αίτησής της. 

Η μερική και η εποχική απασχόληση υπολογίζονται 
στην καθαρή αύξηση και ισοδυναμούν με κλάσμα ετη¬ 
σίων μονάδων εργασίας. 

Στην περίπτωση που η πρόσληψη δεν αντιπροσωπεύ¬ 
ει καθαρή αύξηση του αριθμού των εργαζομένων της 
επιχείρησης, αλλά αφορά σε πλήρωση κενής θέσης που 
δημιουργήθηκε μετά από: 

• οικειοθελή αποχώρηση 

• συνταξιοδότηση λόγω ηλικίας 

• οικειοθελή μείωση του χρόνου εργασίας 

• καταγγελία της σύμβασης εργασίας μετά από μή¬ 
νυση για αξιόποινη πράξη 

είναι δυνατή η υπαγωγή στο πρόγραμμα εφόσον προ- 
σληφθεί άνεργος σε μειονεκτική θέση. 

3.2. ΑΝΕΡΓΟΙ 

Τα άτομα που θα προσληφθούν από τις επιχειρήσεις 
που θα ενταχθούν στο πρόγραμμα πρέπει: 

• Να έχουν την ιδιότητα του άνεργου και να διαθέτουν 
δελτίο ανεργίας σε ισχύ 

• Να έχουν την ελληνική υπηκοότητα ή την υπηκοότη¬ 
τα άλλου κράτους μέλους της ΕΕ ή να είναι ομογενείς 

που έχουν δικαίωμα διαμονής και απασχόλησης στη 
χώρα μας. 

• Να έχουν συμπληρώσει το έντυπο εξατομικευμέ- 
νης παρέμβασης και να έχουν συμφωνήσει σε ατομικό 
σχέδιο δράσης. 

3.3 ΔΕΝ ΕΙΝΑΙ ΔΥΝΑΤΗ Η ΕΠΙΧΟΡΗΓΗΣΗ ΕΠΙΧΕΙΡΗΣΕΩΝ 

• Για τα άτομα που κατά το τελευταίο 12μηνο πριν από 
την ημερομηνία υπαγωγής τους στο πρόγραμμα είχαν απα¬ 
σχοληθεί καθ’ οιονδήποτε τρόπο στην ίδια επιχείρηση. 

• Για άτομα που τοποθετούνται αναγκαστικά με τις 
διατάξεις ν. 2643/1998 

• Σε περίπτωση που επιχειρήσεις που μεταβιβάστηκαν 
ή αλλάζουν νομική μορφή ή διαλύονται και επαναλειτουρ- 
γούν στον ίδιο ή σε άλλο χώρο με το αυτό αντικείμενο 
δραστηριότητας, η νέα διάδοχος επιχείρηση επιχορη¬ 
γείται μόνο για όσο επιπλέον προσωπικό προσλάβει 
πέραν αυτού που κατά μέσο όρο απασχολήθηκε στην 
προηγούμενη επιχείρηση κατά το τελευταίο 12μηνο που 
προηγείται της ημερομηνίας υποβολής της αίτησης. 

4. ΔΙΑΔΙΚΑΣΙΑ ΥΠΑΓΩΓΗΣ - ΑΠΑΡΑΙΤΗΤΑ ΔΙΚΑΙΟΛΟΓΗΤΙΚΑ 

Οι επιχειρήσεις που επιθυμούν να ενταχθούν στο πρό¬ 
γραμμα, εφόσον υπάρχουν κενές θέσεις, υποβάλλουν, 
εντός προθεσμίας η οποία θα καθοριστεί από σχετική 
εγκύκλιο του ΟΑΕΔ, αίτηση υπαγωγής στις κατά τόπους 
αρμόδιες Υπηρεσίες του Οργανισμού όπου και θα απα¬ 
σχολήσουν τους μισθωτούς που θα προσλάβουν. 

Τα δικαιολογητικά που θα υποβάλουν οι επιχειρήσεις 
είναι: 

•Έντυπη αίτηση, στην οποία θα αναφέρονται ανά ειδικό¬ 
τητα οι θέσεις για τις οποίες ζητούν να επιχορηγηθούν. 

• Καταστατικό ή ΦΕΚ (όπου δημοσιεύτηκε το κατα¬ 
στατικό) ή έναρξη επιτηδεύματος. 

• Αριθμητική κατάσταση υπογεγραμμένη με το προσωπι¬ 
κό που απασχολούν ανά κατηγορία και ανά μήνα κατά τους 
12 μήνες που προηγούνται της ημερομηνίας υποβολής της 
αίτησής τους συνοδευόμενη από υπεύθυνη δήλωση. 

Για την ύπαρξη αυτών των προϋποθέσεων υπαγωγής 
των επιχειρήσεων στις διατάξεις της Υπουργικής αυτής 
Απόφασης κρίνουν οι κατά τόπους αρμόδιοι προϊστά¬ 
μενοι των Τ.Υ και Κ.Π.Α του Ο.Α.Ε.Δ. 

5. ΥΛΟΠΟΙΗΣΗ ΤΟΥ ΠΡΟΓΡΑΜΜΑΤΟΣ 

- Οι επιχειρήσεις που πληρούν τις προϋποθέσεις δύ- 
νανται να ενταχθούν στο πρόγραμμα ως εξής: 

• Οι ατομικές επιχειρήσεις, καθώς και οι Ο.Ε., Ε.Ε, Ε.Π.Ε. 
που δεν απασχολούν προσωπικό εντάσσονται για μία 
(1) θέση εργασίας. 

• Οι επιχειρήσεις με προσωπικό από 1.9 άτομα εντάσ¬ 
σονται για δύο (2) θέσεις εργασίας. 

• Οι επιχειρήσεις με προσωπικό 10 ατόμων και άνω, 
εντάσσονται για αριθμό θέσεων εργασίας που αντι¬ 
στοιχεί στο 30% του μέσου όρου των απασχολουμένων 
τους κατά το τελευταίο δωδεκάμηνο πριν την ένταξή 
τους στο πρόγραμμα. 

• Οι επιχειρήσεις με προσωπικό άνω των 50 ατόμων, οι 
οποίες παρουσιάζουν καθαρή αύξηση της απασχόλησης 
κατά τη διάρκεια της τελευταίας τριετίας, μπορούν να 
ενταχθούν για αριθμό εργαζομένων που ανέρχεται μέ¬ 
χρι και 40% της μέσης απασχόλησης κατά τη διάρκεια 
του προηγουμένου έτους. 

• Σε όλες τις παραπάνω περιπτώσεις, ο συνολικός 
αριθμός των επιδοτούμενων δεν μπορεί να υπερβαίνει 
τα 100 άτομα ανά επιχείρηση. Στις περιπτώσεις επιχει¬ 
ρήσεων που διαθέτουν υποκαταστήματα, ο συνολικός 
αριθμός των επιδοτούμενων στο σύνολο των υποκατα¬ 
στημάτων δεν μπορεί να υπερβαίνει τα 100 άτομα. 

- Οι επιχειρήσεις εφόσον πληρούν τις προϋποθέσεις 
ένταξής τους στο πρόγραμμα ενημερώνονται από τις αρ¬ 
μόδιες Υπηρεσίες του ΟΑΕΔ ότι μπορούν να συμμετάσχουν 
στο πρόγραμμα (προέγκριση υπαγωγής στο πρόγραμμα). 

- Η υπόδειξη των ανέργων στις επιχειρήσεις θα πραγ¬ 
ματοποιηθεί από τις Υπηρεσίες Απασχόλησης του 
ΟΑΕΔ στα πλαίσια της εξατομικευμένης παρέμβασης 
και σύμφωνα με τις προτάσεις που περιέχονται στα 
ατομικά σχέδια δράσης. 

- Μετά την εξατομικευμένη παρέμβαση των ανέργων, 
την υπόδειξή τους στις ενδιαφερόμενες επιχειρήσεις 
και την πρόσληψή τους εκδίδεται εγκριτική απόφαση 
υπαγωγής στο πρόγραμμα από τις αρμόδιες Υπηρεσίες 
Απασχόλησης του Οργανισμού. 

- Η εγκριτική απόφαση εκδίδεται μετά την πρόσληψη 
του τελευταίου επιχορηγούμενου μισθωτού, η οποία πρέ¬ 
πει να γίνει το αργότερο μέσα σε ένα μήνα από την προ¬ 
έγκριση υπαγωγής της επιχείρησης στο πρόγραμμα. 

- Για την έκδοση των σχετικών εγκριτικών αποφάσεων 
οι επιχειρήσεις υποβάλλουν το αργότερο μέσα σε 15 
ημέρες μετά την ημερομηνία πρόσληψης, δελτία ανεργί¬ 
ας και φωτοτυπημένα αντίγραφα των αναγγελιών πρό¬ 
σληψης που έκαναν στο πλαίσιο του προγράμματος. 

6. ΠΟΣΟ ΚΑΙ ΔΙΑΡΚΕΙΑ ΕΠΙΧΟΡΗΓΗΣΗΣ 

Το ποσό της επιχορήγησης για κάθε ημέρα πλήρους 
απασχόλησης για τους άνεργους που βρίσκονται σε 
μειονεκτική θέση ανέρχεται στο ποσό των 20 €. 

Γ ια τις υπόλοιπες κατηγορίες των ανέργων που θα 
προσληφθούν με το πρόγραμμα, η επιχορήγηση ανέρ¬ 
χεται στο ποσό των 16 € /ημέρα. 

Η διάρκεια της επιχορήγησης: 

- για τις Μ.Μ.Ε. που εντάσσονται στο πρόγραμμα ορί¬ 
ζεται στους δεκαοχτώ (18) μήνες 

- για τις μεγάλες επιχειρήσεις (άνω των 250 εργαζο¬ 
μένων) στους 24 μήνες. 

- Μετά τη λήξη της επιχορήγησης οι επιχειρήσεις δε¬ 
σμεύονται να διατηρήσουν το προσωπικό για έξι (6) μήνες 
ακόμα οι Μ.Μ.Ε. και για δώδεκα (12) μήνες οι μεγάλες. 

Σε περίπτωση που ο επιδοτούμενος απασχολείται με 
καθεστώς μερικής απασχόλησης από 4 ώρες και άνω 
ημερησίως και λιγότερο από 8 ώρες, το ποσό επιχορή¬ 
γησης ανέρχεται στο ήμισυ του ποσού που αντιστοιχεί 
σε κάθε ημέρα πλήρους απασχόλησης. 

7. ΕΝΑΡΞΗ ΚΑΙ ΟΡΟΙ ΕΠΙΧΟΡΗΓΗΣΗΣ 

• Κάθε άτομο που υπάγεται στο πρόγραμμα επιχορη¬ 
γείται από την ημερομηνία πρόσληψής του. 

• Η επιχορήγηση θα υπολογίζεται για κάθε εργάσιμη ημέρα 
πλήρους απασχόλησης και μέχρι 25 ημέρες κατ’ανώτατο όριο 
για κάθε μήνα εφόσον όμως υπάρχουν 20 τουλάχιστον ημε¬ 
ρομίσθια το μήνα για κάθε επιχορηγούμενο εργαζόμενο. 

• Εφόσον προηγούμενο προσωπικό της επιχείρησης 
εργαζόταν λιγότερο από 20 ημέρες το μήνα και εξα¬ 
κολουθήσει να εφαρμόζεται το ίδιο καθεστώς απασχό- 

λησής του και μετά την υπαγωγή της επιχείρησης στο 
πρόγραμμα, τότε θα συνεχίζεται κανονικά η επιχορή¬ 
γηση. 

Σε αντίθετη όμως περίπτωση (πλήρης απασχόληση 
του μη επιχορηγούμενου προσωπικού) η επιχείρηση 
υποχρεούται να το απασχολεί τουλάχιστον για 20 ημε¬ 
ρομίσθια κατά μήνα. 

• Κατά τη διάρκεια του προγράμματος είναι δυνατόν 
επιχορηγούμενος ή μη μισθωτός να πραγματοποιήσει 
μόνο για έξι (6) μήνες κάτω των είκοσι (20) ημερομι¬ 
σθίων. 

8. ΧΡΟΝΟΣ ΥΠΟΧΡΕΩΤΙΚΗΣ ΑΠΑΣΧΟΛΗΣΗΣ - ΔΕ¬ 
ΣΜΕΥΣΕΙΣ 

α) Οι επιχειρήσεις υποχρεούνται να διατηρήσουν τις 
θέσεις εργασίας (παλαιές και νέες) καθ’όλη τη διάρ¬ 
κεια του προγράμματος, 24 μήνες οι Μ.Μ.Ε. και 36 οι 
μεγάλες. 

Σε περίπτωση που η επιχείρηση μειώσει το προσωπικό 
της και εφόσον δεν το αντικαταστήσει μέσα σε τριά¬ 
ντα (30) ημέρες, το πρόγραμμα θα διακόπτεται κατά 
τόσες θέσεις εργασίας όσες μειώθηκε το προσωπικό 
και θα επιστρέφεται το αναλογούν ποσό επιχορήγησης, 
σύμφωνα με τους όρους της παρούσας κοινή υπουργι¬ 
κή απόφαση. Σε περίπτωση μη αντικατάστασης λόγω 
έλλειψης ειδικότητας (που θα διαπιστώνεται από την 
Υπηρεσία) σε επιχορηγούμενη θέση θα διακόπτεται η 
επιχορήγηση μόνο για τη θέση αυτή, χωρίς άλλες επι¬ 
πτώσεις για τον εργοδότη. 

β) Οι επιχειρήσεις δεν δεσμεύονται από τις παραπάνω 
διατάξεις για τα άτομα που τυχόν προσλάβουν στο 
χρονικό διάστημα που μεσολαβεί από την ημερομηνία 
κατάθεσης της αίτησής τους και μέχρι την έκδοση της 
εγκριτικής απόφασης. 

γ) Οι επιχειρήσεις δεν δεσμεύονται από την παραπάνω 
διάταξη για άτομα που έχουν προσλάβει σύμφωνα με 
προγράμματα Ειδικών Κοινωνικών Ομάδων, σε περίπτω¬ 
ση που αυτά αποχώρησαν οικειοθελώς ή απολύθηκαν 
κατά τη διάρκεια του προγράμματος. 

δ) Οι επιχειρήσεις δεν δεσμεύονται για άτομα που 
θα προσλάβουν μετά την τελευταία, με το πρόγραμμα, 
πρόσληψη. 

9. ΔΙΚΑΙΟΛΟΓΗΤΙΚΑ ΚΑΤΑΒΟΛΗΣ ΕΠΙΧΟΡΗΓΗΣΗΣ 

Η αρμόδια Υπηρεσία θα προβαίνει στην καταβολή της 
επιχορήγησης αφού ελέγξει τα πιο κάτω δικαιολογητικά 
που η επιχορηγούμενη επιχείρηση υποβάλλει: 

α) Έντυπη κατάσταση που θα περιλαμβάνει το ονο¬ 
ματεπώνυμο των προσληφθέντων βάσει του προγράμ¬ 
ματος, τη χρονολογία πρόσληψης, τα ημερομίσθια που 
πραγματοποιήθηκαν κατά μήνα, το ποσό της ημερήσιας 
επιχορήγησης, το ποσό με το οποίο βαρύνεται ο ΟΑΕΔ 
σύμφωνα με το πρόγραμμα, το συνολικό ακαθάριστο 
ποσό που δικαιούται ο εργαζόμενος το οποίο δεν θα 
είναι κατώτερο του προβλεπόμενου από τις οικείες Συλ¬ 
λογικές Συμβάσεις Εργασίας (Σ.Σ.Ε.) και στη στήλη της 
υπεύθυνης δήλωσης, τις υπογραφές των προσληφθέ¬ 
ντων μισθωτών, ότι απασχολήθηκαν και πληρώθηκαν 
το χρονικό διάστημα για το οποίο ζητείται η επιχο- 
ρήγηση. 

β) Μισθολογικές καταστάσεις η αναλυτικές περιοδικές 
δηλώσεις (Α.Π.Δ.), οι οποίες μπορούν να υποβληθούν 
και σε ηλεκτρονική μορφή, συνοδευόμενες με υπεύθυνη 
δήλωση. 


γ) Γραμμάτιο είσπραξης ή βεβαίωσης απόδοσης 
ασφαλιστικών εισφορών 

δ) Κατάσταση προσωπικού και ωρών εργασίας θε¬ 
ωρημένη από την αρμόδια Κοινωνική Επιθεώρηση Ερ¬ 
γασίας. 

ε) Βεβαίωση ασφαλιστικής και φορολογικής ενημερό¬ 
τητας, όπου απαιτείται. 

10. ΠΡΟΘΕΣΜΙΑ ΥΠΟΒΟΛΗΣ ΔΙΚΑΙΟΛΟΓΗΤΙΚΩΝ ΓΙΑ 
ΚΑΤΑΒΟΛΗ ΕΠΙΧΟΡΗΓΗΣΗΣ 

α) Αξιώσεις εργοδοτών για είσπραξη της επιχορή¬ 
γησης για άτομα που θα υπαχθούν στο πρόγραμμα 
ασκούνται εντός δύο (2) μηνών από την λήξη κάθε 3μη- 
νου απασχόλησης. 

β) Σε περίπτωση εκπρόθεσμης υποβολής δικαιολογη- 
τικών είναι δυνατή κατά ένα (1) μήνα η επιμήκυνση της 
ως άνω προθεσμίας μετά από αιτιολογημένη απόφαση 
του Προϊσταμένου της Τ.Υ. ή ΚΠΑ του Οργανισμού. 

11. ΕΠΙΜΗΚΥΝΣΗ ΠΡΟΓΡΑΜΜΑΤΟΣ 

• Είναι δυνατή η επιμήκυνση του χρόνου επιχορήγη¬ 
σης κατά τριάντα (30) το πολύ ημερολογιακές ημέρες 
με ισόχρονη δέσμευση της επιχείρησης, για μη απόλυση 
προσωπικού, σε περίπτωση: α) κανονικής άδειας, β) δι¬ 
καιολογημένης ασθένειας εργαζομένου, γ) μη λειτουρ¬ 
γίας της επιχείρησης λόγω θερινών διακοπών, δ) άδειας 
άνευ αποδοχών που χορηγείται μετά από αίτηση του 
εργαζομένου. Η επιμήκυνση γίνεται μετά από αίτηση 
της επιχείρησης και απόφαση του Προϊσταμένου της 
κατά τόπον αρμόδιας Υπηρεσίας του ΟΑΕΔ. 

• Επίσης σε περίπτωση αντικατάστασης μισθωτού 
μέσα στην προθεσμία των τριάντα (30) ημερολογιακών 
ημερών είναι δυνατή η επιμήκυνση του χρόνου επιχορή¬ 
γησης και δέσμευσης του εργοδότη κατά 30 ημερολογι¬ 
ακές ημέρες για κάθε άτομο που αντικαταστάθηκε, μετά 
από αίτηση του εργοδότη και απόφαση του αρμόδιου 
Προϊστάμενου της Υπηρεσίας Απασχόλησης. 

12. ΔΙΑΚΟΠΗ ΕΠΙΧΟΡΗΓΗΣΗΣ 

Σε περίπτωση που διαπιστωθεί παράβαση όρων ή 
προϋποθέσεων, μετά από οποιαδήποτε πληρωμή ποσού 
της επιχορήγησης εφαρμόζονται οι διατάξεις των παρ.7 
και 8 του άρθρου 29 του ν.1262/1982, όπως συμπληρώ¬ 
θηκε από τα άρθρα 6 και 7 του ν. 1836/1989 και η επιχο¬ 
ρήγηση διακόπτεται με επιστροφή του αναλογούντος 
ποσού, σύμφωνα και με την υπ’ αριθμ. 2007892/461/1998 
Κοινή Απόφαση περί «Ανακτήσεως Αχρεωστήτως ή πα- 
ρανόμως καταβληθέντων ποσών από εθνικούς πόρους 
ή πόρους της Ευρωπαϊκής Ένωσης στα πλαίσια της 
υλοποίησης κοινοτικών πολιτικών». 

Ειδικότερα ο προϊστάμενος της αρμόδιας Υπηρεσί¬ 
ας Απασχόλησης του Οργανισμού, στις περιπτώσεις 
αυτές και αφού προηγουμένως καλέσει εγγράφως τον 
εργοδότη να διατυπώσει τις απόψεις του, αποφαίνεται 
με αιτιολογημένη απόφασή του για τη διακοπή της επι¬ 
χορήγησης που η επιχείρηση έχει λάβει από τον ΟΑΕΔ 
και την επιστροφή: 

- Τμήματος του καταβληθέντος ποσού, κατ’αναλογία 
του χρονικού διαστήματος που απομένει από την ημε¬ 
ρομηνία μη τήρησης των όρων ή των προϋποθέσεων 
του προγράμματος μέχρι τη συμπλήρωση του συνολικού 
χρόνου δέσμευσης. 

- Ολόκληρου του ποσού σε περίπτωση που διαπιστώ¬ 
νεται μη τήρηση εξαρχής των όρων και των προϋποθέ¬ 
σεων του προγράμματος. 




2360 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Η επιστροφή του ανωτέρω ποσού πρέπει να γίνει με 
εφάπαξ καταβολή του εντός δεκαπέντε (15) ημερών από 
την κοινοποίηση της απόφασης στην επιχείρηση. 

Εφόσον δεν επιστραφεί εμπρόθεσμα το ποσό που 
αναζητείται, συντάσσεται μετά από απόφαση του Δ.Σ. 
του Οργανισμού, Πράξη Βεβαίωσης Οφειλής και απο- 
στέλλεται στην αρμόδια Δ.Ο.Υ. για βεβαίωση και εί¬ 
σπραξή του. 

13. ΑΝΑΚΛΗΣΗ ΥΠΑΓΩΓΗΣ ΣΤΟ ΠΡΟΓΡΑΜΜΑ 

Εάν μετά την υπαγωγή της επιχείρησης στο πρό¬ 
γραμμα, διαπιστωθεί ότι δεν πληροί τους όρους ή τις 
προϋποθέσεις του, ο Προϊστάμενος της αρμόδιας Υπη¬ 
ρεσίας Απασχόλησης με απόφασή του θα ανακαλεί 
την υπαγωγή της στο πρόγραμμα και θα υποβάλλει 
αναφορά στη Διεύθυνση Γραμματείας Διοικητή για τη 
διενέργεια πρόσθετου ελέγχου. 

14. ΠΡΟΫΠΟΛΟΓΙΣΜΟΣ ΤΟΥ ΠΡΟΓΡΑΜΜΑΤΟΣ 

Η δαπάνη για την εφαρμογή του μέτρου αυτού θα 
καλυφθεί από τον ΛΑΕΚ (ΚΑΕ 2493 Β2 του φορέα 700) 
και θα ανέλθει στο ποσό των 564.000,00 €, το οποίο 
επιμερίζεται ως εξής: 

- Για το έτος 2006 235.000,00 € 

- Για το έτος 2007 282.000,00 € 

- Για το έτος 2008 47.000,00 € 

ΚΕΦΑΛΑΙΟ Β' 

ΣΥΣΤΗΜΑ ΠΑΡΑΚΟΛΟΥΘΗΣΗΣ, ΕΛΕΓΧΟΥ ΚΑΙ ΔΙΑΧΕΙ¬ 
ΡΙΣΗΣ ΤΟΥ ΠΡΟΓΡΑΜΜΑΤΟΣ 

1. ΕΠΙΛΥΣΗ ΔΙΑΦΟΡΩΝ 

Οποιαδήποτε διαφορά προκύψει μεταξύ των ενταγμέ- 
νων στο Πρόγραμμα επιχειρήσεων και των Υπηρεσιών 
του ΟΑΕΔ, θα επιλύεται με απόφαση της Επιτροπής 
Διαχείρισης του ΛΑΕΚ, ύστερα από ένσταση που θα 
υποβάλλεται μέσα σε τριάντα (30) ημερολογιακές ημέ¬ 
ρες από την κοινοποίηση της απορριπτικής απόφασης 
της αρμόδιας Υπηρεσίας. 

2. ΕΛΕΓΧΟΙ ΤΟΥ ΠΡΟΓΡΑΜΜΑΤΟΣ 

Οι έλεγχοι του προγράμματος θα διενεργούνται 


από υπαλλήλους του ΟΑΕΔ σύμφωνα με τα ορι¬ 
ζόμενα στην Κοινή Υπουργική Απόφαση υπ’ αριθμ. 
2/34255/0022/6.6.2001, όπως τροποποιήθηκε και ισχύει. 

3.ΕΞΕΙΔΙΚΕΥΣΗ ΕΦΑΡΜΟΓΗΣ ΤΟΥ ΠΡΟΓΡΑΜΜΑΤΟΣ 

Οι λεπτομέρειες εφαρμογής του προγράμματος θα 
οριστούν με εγκύκλιο του ΟΑΕΔ, η οποία θα τύχει δη¬ 
μοσιότητας. 

ΚΕΦΑΛΑΙΟ Γ' 

ΕΚΤΑΚΤΗ ΟΙΚΟΝΟΜΙΚΗ ΕΝΙΣΧΥΣΗ 

Την εφ’ άπαξ οικονομική ενίσχυση του ποσού των 
επτακοσίων ευρώ (700,00 €) για κάθε ένα από τους 47 
πρώην μισθωτούς της επιχείρησης «Θ. ΒΟΥΛΙΝΟΣ ΑΕ», 
σύμφωνα με την διάταξη της παρ. 3β του άρθρου 1 του 
ν. 2434/1996 η οποία ορίζει ότι «με αποφάσεις της Επι¬ 
τροπής Διαχείρισης εξειδικεύονται προγράμματα που 
χρηματοδοτούνται από τους πόρους του προηγουμένου 

εδαφίου και ειδικότερα εκείνα που αφορούν δράσεις. 

ή την ενίσχυση των ανέργων» με την προϋπόθεση να 
είναι άνεργοι. 

Το πιθανό κόστος της συνολικής δαπάνης θα ανέλθει 
σε 32.900,00 € 

(47Χ 700,00 = 32.900,00 €) και θα βαρύνει εξ ολοκλή¬ 
ρου τον ΛΑΕΚ (ΚΑΕ 659 Α του προϋπολογισμού του 
Οργανισμού). 

Η καταβολής της οικονομικής ενίσχυσης να γίνει με 
τακτικό χρηματικό ένταλμα, από την Τ.Υ. Θεσσαλονί¬ 
κης. 

Η λήξη της καταβολής να οριστεί σε 60 ημέρες από 
την ημερομηνία έναρξης. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 2 Φεβρουάριου 2006 

Ο Πρόεδρος του Δ.Σ. 

Γ. ΒΕΡΝΑΔΑΚΗΣ 

ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


ΠΕΡΙΦΕΡΕΙΑΚΑ ΓΡΑΦΕΙΑ ΠΩΛΗΣΗΣ Φ.Ε.Κ. 

ΘΕΣΣΑΛΟΝΙΚΗ - Βασ. Όλγας 227 

(2310) 423 956 

ΛΑΡΙΣΑ -Διοικητήριο 

(2410)597449 

ΠΕΙΡΑΙΑΣ - Ευριπίδου 63 

(210) 413 5228 

ΚΕΡΚΥΡΑ -Σαμαρά 13 

(26610) 89 122 

ΠΑΤΡΑ -Κορίνθου 327 

(2610) 638 109 


(26610) 89 105 


(2610) 638 110 

ΗΡΑΚΛΕΙΟ -Πεδιάδος 2 

(2810) 300 781 

ΙΩΑΝΝΙΝΑ - Διοικητήριο 

(26510) 87215 

ΛΕΣΒΟΣ - Πλ.Κωνσταντινουπόλεως 1 

(22510) 46 654 

ΚΟΜΟΤΗΝΗ - Δημοκρατίας 1 

(25310) 22 858 


(22510) 47 533 


ΤΙΜΗ ΠΩΛΗΣΗΣ ΦΥΛΛΩΝ ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ 


Σε έντυπη μορφή: 

• Για τα ΦΕΚ από 1 μέχρι 16 σελίδες σε 1 ουτο, προσαυξανόμενη κατά 0,20 ευω για κάθε επιπλέον οκτασέλιδο ή μέρος αυτού. 

• Για τα φωτοαντίγραφα ΦΕΚ σε 0,15 ευτο ανά οελίδα. 

Σε μορφή Οϋ: 


Τεύχος 

Περίοδος 

Ευκο 

Τεύχος 

Περίοδος 

Ευκο 

Α' 

Ετήσιο 

150 

Αναπτυξιακών Πράξεων 

Ετήσιο 

50 

Α 

3μήνιαίο 

40 

Ν.Π.Δ.Δ. 

Ετήσιο 

50 

Α' 

Μηνιαίο 

15 

Παράρτημα 

Ετήσιο 

50 

Β’ 

Ετήσιο 

300 

Εμπορικής και Βιομηχανικής Ιδιοκτησίας 

Ετήσιο 

100 

Β' 

3μηνιαίο 

80 

Ανωτάτου Ειδικού Δικαστηρίου 

Ετήσιο 

5 

Β' 

Μηνιαίο 

30 

Διακηρύξεων Δημοσίων Συμβάσεων 

Ετήσιο 

200 

Γ' 

Ετήσιο 

50 

Διακηρύξεων Δημοσίων Συμβάσεων 

Εβδομαδιαίο 

5 

Δ' 

Ετήσιο 

220 

Α.Ε. & Ε.Π.Ε 

Μηνιαίο 

100 

Δ' 

3μηνιαίο 

60 





• Η τιμή πώλησης μεμονωμένων Φ.Ε.Κ σε μορφή οΡ-γοπί από εκείνα που διατίθενται σε ηλεκτρονική μορφή και μέχρι 100 σελίδες σε 5 βοιό προσαυξανόμενη κατά 1 ευτο ανά 50 
σελίδες. 

• Η τιμή πώλησης σε μορφή οά-Γοπι δημοσιευμάτων μιας εταιρείας στο τεύχος Α.Ε. και Ε.Π.Ε. σε 5 βυτο ανά έτος. 

ΠΑΡΑΓΓΕΛΙΑ ΚΑΙ ΑΠΟΣΤΟΛΗ Φ.Ε.Κ.: τηλεφωνικά: 210 - 4071010, (οχ: 210 - 4071010 ϊηΐβτηβΐ: Ιιηρ://νννννν.βΙ. 9 Γ. 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Σε έντυπη μορφή_Από το Ιηΐβτηοΐ 


Α' (Νόμοι, Π.Δ., Συμβάσεις κτλ.) 

225 € 

190 € 

Β (Υπουργικές αποφάσεις κτλ.) 

320 € 

225 € 

Γ (Διορισμοί, απολύσεις κτλ. Δημ. Υπαλλήλων) 

65 € 

ΔΩΡΕΑΝ 

Δ (Απαλλοτριώσεις, πολεοδομία κτλ.) 

320 € 

160 € 

Αναπτυξιακών Πράξεων και Συμβάσεων (Τ.Α.Π.Σ.) 

160 € 

95 € 

Ν.Π.Δ.Δ. (Διορισμοί κτλ. προσωπικού Ν.Π.Δ.Δ.) 

65 € 

ΔΩΡΕΑΝ 

Παράρτημα (Προκηρύξεις θέσεων ΔΕΠ κτλ.) 

33 € 

ΔΩΡΕΑΝ 

Δελτίο Εμπορικής και Βιομ/κής Ιδιοκτησίας (Δ.Ε.Β.Ι.) 

65 € 

33 € 

Ανωτάτου Ειδικού Δικαστηρίου (Α.Ε.Δ.) 

10€ 

ΔΩΡΕΑΝ 

Ανωνύμων Εταιρειών & Ε.Π.Ε. 

2.250 € 

645 € 

Διακηρύξεων Δημοσίων Συμβάσεων (Δ.Δ.Σ.) 

225 € 

95 € 

Πρώτο (Α'), Δεύτερο (Β') και Τέταρτο (Δ') 

- 

450 € 


• Το τεύχος του ΑΣΕΠ (έντυπη μορφή) θα αποοτέλλεται σε συνδρομητές με την επιβάρυνση των 70 θυπο, ποσό το οποίο αφορά ταχυδρομικά έξοδα. 

• Για την παροχή δικαιώματος ηλεκτρονικής πρόσβασης σε Φ.Ε.Κ. προηγουμένων ετών και συγκεκριμένα στα τεύχη Α', Β', Δ, Αναπτυξιακών Πράξεων & 
Συμβάσεων, Δελτίο Εμπορικής και Βιομηχανικής Ιδιοκτησίας Διακηρύξεων, Δημοσίων Συμβάσεων και Α.Ε. & Ε.Π.Ε., η τιμή προσαυξάνεταιπέραντου ποσού 
της ετήσιας συνδρομής έτους 2006, κατά 40 βυτο ανά έτος παλαιότητας και ανά τεύχος. 


* Οι συνδρομές του εσωτερικού προπληρώνονται στις ΔΟΥ (το ποσό συνδρομής καταβάλλεται στον κωδικό αριθμό εσόδων ΚΑΕ 2531 και το ποσό υπέρ ΤΑΠΕΤ (5% του 
ποσού της συνδρομής) στον κωδικό αριθμό εσόδων ΚΑΕ 3512).Το πρωτότυπο αποδεικτικό είσπραξης (διπλότυπο) θα πρέπει να αποοτέλλεται ή να κατατίθεται στην 
αρμόδια Υπηρεσία του Εθνικού Τυπογραφείου. 

* Η πληρωμή του υπέρ ΤΑΠΕΤ ποσοστού που αντιστοιχεί σε συνδρομές, εισπράττεται και από τις ΔΟΥ. 

* Οι συνδρομητές του εξωτερικού έχουν τη δυνατότητα λήψης των δημοσιευμάτων μέσω ίηΐβτπβί, με την καταβολή των αντίστοιχων ποσών συνδρομής και ΤΑΠΕΤ. 

* Οι Μομαρχιακές Αυτοδιοικήσεις, οιΔήμοι, οι Κοινότητες ως και οι επιχειρήσεις αυτών πληρώνουν το μισό χρηματικό ποσό της συνδρομής και ολόκληρο το ποσό υπέρ 
του ΤΑΠΕΤ. 

* Η συνδρομή ισχύει για ένα ημερολογιακό έτος. Δεν εγγράφονται συνδρομητές για μικρότερο χρονικό διάστημα. 

* Η εγγραφή ή ανανέωση της συνδρομής πραγματοποιείται το αργότερο μέχρι την 31 ην Δεκεμβρίου κάθε έτους. 

* Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. 


Πληροφορίες Α.Ε. - Ε.Π.Ε. και λοιπών Φ.Ε.Κ.: 210 527 9000 
Φωτοαντίγραφα παλαιών ΦΕΚ - ΒΙΒΛΙΟΘΗΚΗ - ΜΑΡΝΗ 8 - Τηλ. (210)8220885 - 8222924 
Δωρεάν διάθεση τεύχους Προκηρύξεων ΑΣΕΠ αποκλειστικά απύ Μάρνη 8 & Περιφερειακά Γραφεία 
Δωρεάν ανάγνωση δημοσιευμάτων τεύχους Α από την ιστοσελίδα του Εθνικού Τυπογραφείου 


Οι υπηρεσίες εξυπηρέτησης των πολιτών λειτουργούν καθημερινά από 08.00 έως 13.00" 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 

ΚΑΠ0Δ1ΣΤΡΙ0Υ 34 * ΑΘΗΝΑ 104 32 * ΤΗΛ. 210 52 79 000 * ΡΑΧ 210 52 21 004 
ΗΛΕΚΤΡΟΝΙΚΗ ΔΙΕΥΘΥΝΣΗ: ίιΐίρ://νννννν.βί. 0Γ - θ-γπεΜ: ννβϋΓΠ33ΐθΓ@βί.9Γ 

02001901302060012 



















